title: Αποτίμηση της στάσης των κατοίκων του Μετσόβου σχετικά με τις Ανανεώσιμες Πηγές Ενέργειας και τον ενεργειακό σχεδιασμό
titleType: AlternativeTitle
Creators: name: Vrazitouli, Tatiana I.
Publisher: name: National Technological University of Athens
Year: 2013
Subjects: Περιβαλλοντική Οικονομία
Προθυμία πληρωμής
Μέθοδος Υποθετικής Αξιολόγησης
Ανανεώσιμες Πηγές Ενέργειας
Μέτσοβο
Enviromental Economics
Willigness To Pay-WTP
Contingent Valuation Method-CVM
Renewable Energy Sources
Metsovo region

description: 208 σ.
description: Εθνικό Μετσόβιο Πολυτεχνείο--Μεταπτυχιακή Εργασία. Διεπιστημονικό-Διατμηματικό Πρόγραμμα Μεταπτυχιακών Σπουδών (Δ.Π.Μ.Σ.) “Περιβάλλον και Ανάπτυξη”
description: Αντικείμενο της παρούσας διπλωματικής εργασίας αποτέλεσε η εκτίμηση της οικονομικής αξίας της αξιοποίησης του δυναμικού ΑΠΕ της περιοχής του Μετσόβου για την παραγωγή ηλεκτρισμού και θερμότητας, μέσω της εφαρμογής της μεθόδου της Υποθετικής Αξιολόγησης. Η οικονομική αξία υπολογίστηκε λαμβάνοντας υπόψη την προθυμία των νοικοκυριών του οικισμού του Μετσόβου, να συνεισφέρουν με μια ετήσια χρηματική συνεισφορά, για ένα χρονικό ορίζοντα μιας δεκαετίας, σε έναν υπό ίδρυση φορέα, ο οποίος θα έχει ως αντικείμενο την αξιοποίηση του δυναμικού ΑΠΕ της περιοχής για την παραγωγή ενέργειας και την ενεργειακή αυτονομία του οικισμού. Για το σκοπό αυτό πραγματοποιήθηκε έρευνα πεδίου, κατά την οποία συμπληρώθηκαν 202 ερωτηματολόγια από τυχαία επιλεγμένα νοικοκυριά του οικισμού του Μετσόβου, μέσω της διαδικασίας των προσωπικών συνεντεύξεων. Από την παραμετρική επεξεργασία προέκυψε, ότι οι παράγοντες που επιδρούν στην αποδοχή της οικονομικής συνεισφοράς στον υπό ίδρυση φορέα, είναι κυρίως η εικόνα των κατοίκων της περιοχής σε σχέση με το δυναμικό ΑΠΕ της περιοχής, η άποψη ότι η εφαρμογή μέτρων εξοικονόμησης ενέργειας δύναται να συμβάλλει σε σημαντική μείωση των ετήσιων δαπανών για τη θέρμανση των νοικοκυριών, το ανώτερο επίπεδο μόρφωσης, καθώς και ο μεγαλύτερος αριθμός μελών των νοικοκυριών. Όσον αφορά στους λόγους που επιδρούν στο ύψος του χρηματικού ποσού που τα νοικοκυριά είναι διατεθειμένα να πληρώσουν, περιλαμβάνονται: το συνολικό οικογενειακό εισόδημα, η ηλικία των ερωτώμενων, η άποψη σχετικά με τη δημιουργία νέων θέσεων εργασίας από τη λειτουργία μονάδων ΑΠΕ, καθώς και η άποψη σχετικά με τη μείωση των εκπεμπόμενων ρύπων από την αξιοποίηση των ΑΠΕ. Από τη στατιστική ανάλυση των δεδομένων προέκυψε ότι τα νοικοκυριά του οικισμού είναι διατεθειμένα να συνεισφέρουν οικονομικά στην ίδρυση και λειτουργία του φορέα με ένα μέσο χρηματικό ποσό της τάξης των 70 € ετησίως. Λαμβάνοντας υπόψη το συνολικό αριθμό των νοικοκυριών του οικισμού και το ποσοστό των θετικών απαντήσεων, προκύπτει ετήσια αθροιστική οικονομική αξία 66.000€, η παρούσα αξία της οποίας, για τη συνολική προτεινόμενη διάρκεια, υπολογίζεται σε 500.000€ περίπου (με πραγματικό επιτόκιο προεξόφλησης ίσο με 5%).
description: This thesis aims at estimating the economic value of using the Renewable Energy potential of the Metsovo area to produce clean electricity and heat, by means of Contingent Valuation Method. The economic value was based on Metsovo residents’ willingness to pay a voluntary contribution per annum for the next ten years to a proposed organization, the scope of which would be the exploitation of area’s RES capacity, in order to set Metsovo settlement energy independent. The study utilized a population sample of 202 households of Metsovo settlement that were randomly selected and personally interviewed. The parametric analysis reveals that the factors influencing households’ willingness to support the proposed organization are the opinion concerning the capacity of the region in Renewable Energy Sources, the belief that implementing energy saving measures related to heat results in significant annual savings, the educational level and the number of household members. Furthermore, the amount that households are willing to pay is related to the annual household income, the age of the respondent, the job opportunities attributed to Renewable Energy Sources installations and the reduction of pollutant emissions from using Renewable Energy Sources. The results indicate that households are willing to pay an annual contribution of approximately 70€ in order to support the proposed organization. Taking into account the total number of households in Metsovo settlement and the percentage of those stating that are willing to contribute towards establishing the organization, the aggregated value is 66,000€ per annum. The present value of this amount for ten years at a discounting rate of 5% is about 500,000€.